Laura Grimm

Laura Grimm (født 14. desember 1909, død 2. juni 2006) var en norsk filosof. Hun var den første kvinnen som tok magistergraden i filosofi i Norge (i 1941), med en avhandling om ironi fra Aristoteles frem til sin samtid. I tillegg til magisteravhandlingen skrev hun bl.a. avhandlingen Definition in Plato’s Meno (1962). Grimm arbeidet med gresk filosofi og språkfilosofi inspirert av Arne Næss.  

Grimm ble ansatt som universitetslektor i filosofi ved Universitetet i Oslo i 1960. I 1967 ble hun førstelektor og satt i stillingen fram til hun gikk av med  pensjon i 1979. Dagfinn Føllesdal skriver: "Filosofi er et fag med svært få kvinner. Men Universitetet i Oslo var et av de første til å ansette en kvinnelig filosof: Laura Grimm". 

 Referanser 

Kategori:Norske filosofer
Kategori:Personer begravet på Vestre gravlund